**Katey Sagalová** (angl. Catherine Louise Sagal; \* 19. január 1954, Los Angeles, Kalifornia USA) je americká filmová a televízna herečka, speváčka a skladateľka. Jednou jej z najznámejších úloh bola postava Peggy Bundy v seriáli *Ženatý so záväzkami* (1987 - 1997). Dabovala postavu Leely Turangy v animovanom filme Futurama (1998 - 2013) a tiež stvárnila postavu Gemmu Teller Morrow v televíznom seriáli *Zákon gangu* (2008 - 2014). Od roku 2014 má svoju hviezdu na Hollywoodskom chodníku slávy.

Detstvo a mladosť
-----------------

Sagalová sa narodila do prominentnej rodiny speváčky Sary Macon (rod. Sara Zwilling) a ukrajinského televízneho režiséra Borisa Sagala. Jej matka zomrela na srdcové ochorenie v roku 1975. Jej otec Boris Sagal sa v roku 1977 oženil za herečku Marge Champion. Sagalovej otec tragicky zomrel v roku 1981. 

Vyštudovala strednú školu v Palisades a následne začala navštevovať Kalifornský inštitút umenia.

Kariéra
-------

Sagalová v roku 1989 na odovzdávaní cien Emmy. 
Svoju umeleckú kariéru začínala v Hollywoode ako speváčka a skladateľka. Hereckú kariéru započala v roku 1973 v jednej epizóde televízneho seriálu *Colombo: Kandidát zločinu*, ktorú režíroval jej otec. V rokoch 1985 až 1986 stvárnila novinárku Jo Tucker, v sitkome *Mary*, kde hrala po boku herečky Mary Tyler Moore. Jej herecký výkon bol pozitívne prijatý, čo viedlo k tomu, že jej bola ponúknutá rola Peggy Bundy v sitkome Ženatý so záväzkami. Postavu Peggy Bundy stvárnila v rokoch 1987 až 1997. Po skončení sitkomu, ju oslovil Matt Groening, s prosbou aby dabovala postavu Leely Turangy, v kozmickom animovanom seriály *Futurama*. V rokoch 2002 až 2005 stvárnila postavu matky Cate Hennessy v sitkome *8 jednoduchých pravidiel* po boku Johna Rittera, Kaley Cuoco, Davida Spadea a Amy Davidson. Na začiatku druhej série nečakane zomrel John Ritter a krátko po tretej sérii bol sitkom zrušený. 

V rokoch 2005 a 2006 stvárnila vedľajšiu postavu v televíznom seriáli *Nezvestní*. V televíznom seriály *Zákon gangu* stvárnila postavu Gemmu Teller Morrow, po boku hereckého obsadenia ako Charlie Hunnam, Ron Perlman či Mark Boone Junior. Za svoj herecký výkon získala v roku 2010 ocenenie Zlatý glóbus. 

V roku 2013 stvárnila matku Artieho Abramsa v hudobnom seriály *Glee*. O rok neskôr bola ocenená hviezdou na Hollywoodskom chodníku slávy. Na túto špeciálnu počesť ju prišli pozrieť aj jej hereckí kolegovia Ed O'Neill, Christina Applegate a David Faustino zo sitkomu *Ženatý so záväzkami*. V roku 2016 sa objavila v televíznom seriály *Teória veľkého tresku*, kde stvárnila matku Kaley Cuoco (prvý raz matku Cuocovej stvárnila v sitkome *8 jednoduchých pravidiel*).

V roku 2017 sa objavila v menšej úlohe v televíznom filme *Dirty Dancing*, ktorý bol remakeom pôvodného z roku 1987. Film získal veľmi negatívne hodnotenie od filmových kritikov. 

V dvoch epizódach televízneho seriálu *Dead To Me*, stvárnila matku Lindy Cardelliny. V roku 2021 stvárnila hlavnú postavu v televíznom seriály *Rebel*, ktorý mal len desať epizód.

Súkromný život
--------------

Sagalová bola vydatá za hudobníka Freddieho Beckmeiera, v rokoch 1977 až 1981. Ich manželstvo bolo bezdetné. V roku 1993 sa vydala druhý krát, za bubeníka Jacka Whitea, s ktorým má dve deti. Ich manželstvo sa skončilo rozvodom v roku 2000. Jej tretím manželom je scenárista Kurt Sutter, za ktorého sa vydala v roku 2004. Spolu vychovávajú dcéru, ktorú porodila náhradná matka v roku 2007. 

V roku 1991 počas natáčania sitkomu *Ženatý so záväzkami* Sagalová otehotnela. Jej tehotenstvo bolo pripísané aj do scenára. Sagalová musela podstúpiť urgentný cisársky rez v siedmom mesiaci tehotenstva, ktorý sa skončil narodeným mŕtvej dcéry. Z toho dôvodu epizóda s názvom "Al Bundy Shoe Dick" kde bola Sagalová tehotná, bola považovaná za krátku sekvenciu snov. Ďalšie dve tehotenstvá Sagalovej v roku 1994 a 1996 v sitkome neboli zverejnené a preto postava Peggy cestovala po svete aby znovu zjednotila svojich rodičov. A ak sa v seriály postava objavila, bol len záber od pásu vyššie. Jedným z následkov toho, že Sagalová porodila mŕtvu dcéru bolo to, že ju to inšpirovalo napísať pieseň "(You) Can´t Hurry Hurvest the Harvest". 

V júni 2016 vydala video, ktoré slúžilo ako kampaň za ľudské práva, kde hovorila spoločne s osobnosťami ako Jane Fonda, Jordana Brewster, Wes Bentley, Angela Bassett či Kathy Bates, životné príbehy obetí streľby v nočnom klube v Orlande.

Iné projekty
------------

Commons
* Spolupracuj na Commons Commons ponúka multimediálne súbory na tému **Katey Sagalová**

Externé odkazy
--------------

* Katey Sagalová v Internet Movie Database (po anglicky)
* Katey Sagalová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Katey Sagal na anglickej Wikipédii.*

| * z
* d
* u
Zlatý glóbus – najlepšia herečka v seriály (dráma) 1995 – 2020 |
| --- |
| 1995 - 2020 | 
* Jane Seymour (1995)
* Gillian Andersonová (1996)
* Christine Lahti (1997)
* Keri Russellová (1998)
* Edie Falcová (1999)
* Sela Wardová (2000)
* Jennifer Garnerová (2001)
* Edie Falcová (2002)
* Frances Conroyová (2003)
* Mariska Hargitayová (2004)
* Geena Davisová (2005)
* Kyra Sedgwick (2006)
* Glenn Closová (2007)
* Anna Paquinová (2008)
* Julianna Marguliesová (2009)
* Katey Sagalová (2010)
* Claire Danesová (2011)
* Claire Danesová (2012)
* Robin Wrightová (2013)
* Ruth Wilsonová (2014)
* Taraji P. Henson (2015)
* Claire Foyová (2016)
* Elisabeth Mossová (2017)
* Sandra Oh (2018)
* Olivia Colmanová (2019)
* Emma Corrin (2020)

 |
| od 2021 | 
* Michaela Jaé Rodriguez (2021)
* Zendaya (2022)

 |
| 
* (1969 – 1994)
* **(1995 – súčasnosť)**

 |

Autoritné údaje: * BnF: 14590852w
* GND: 140538623
* ISNI: 0000 0001 1745 6715
* LCCN: no92024016
* VIAF: 15020078
* WorldCat: lccn-no92024016